เป็นมาหลายครั้งเเล้วตอนกลางคืนนอนไม่หลับ รู้สึกหว่าเหว่ โดดเดี่ยว เเล้วก็ดิ่ง ทำให้ร้องไห้ อยากกอดใครสักคนเเต่ไม่มีให้กอด จนอยากกินยานอนหลับเพราะจะได้หลับไวๆเเล้วตื่นมาตอนเช้า
สวัสดีค่ะ อาการนอนไม่หลับ รู้สึกว้าเหว่ อยากร้องไห้ อาจเกิดจาก1. โรคเครียด ทำให้รู้สึกมีความทุกข์ อารมณ์แปรปรวน เบื่อสิ่งต่างๆ และทำให้มีอาการต่างๆ ทางร่างกายด้วย เช่น นอนไม่หลับ ใจสั่น เวียนศีรษะ ปวดศีรษะ หายใจไม่สุด เจ็บหน้าอก ปวดหลัง ปวดเมื่อยตัว ปวดท้อง อ่อนเพลีย เป็นต้น ทั้งนี้ เมื่อมีโรคเครียด ก็อาจทำให้เกิดภาวะซึมเศร้าตามมาได้2. โรคซึมเศร้า ซึ่งเป็นโรคที่ประกอบด้วยการเปลี่ยนแปลงต่างๆ ดังนี้- อารมณ์เศร้าสร้อย หดหู่ ไม่แจ่มใส เบื่อหน่าย สะเทือนใจง่าย ร้องไห้บ่อย รู้สึกไม่มีความสุข บางคนอาจหงุดหงิด ฉุนเฉียวง่าย อารมณ์ร้อนขึ้น- ความคิดเปลี่ยนไป มองอะไรก็รู้สึกแย่ไปหมด มองเห็นแต่ความผิดพลาดของตนเอง หมดหวัง ท้อแท้ รู้สึกตนเองไร้ค่า รู้สึกเป็นภาระกับคนอื่น คิดถึงเรื่องการตายอยู่บ่อยๆ หรืออาจถึงขั้นวางแผนการตายและทำร้ายตนเองได้- สมาธิความจำแย่ลง หลงลืมง่าย จิตใจเหม่อลอย ประสิทธิภาพในการทำงานลดลง ทำงานผิดๆถูกๆ- อาการทางกาย เช่น อ่อนเพลีย เหนื่อยล้า นอนหลับยาก หรือนอนมากไป เบื่ออาหาร น้ำหนักลด ปวดเมื่อยตัว ปวดหัว ท้องอืด ท้องผูก เป็นต้น- การเรียนหรือการงานแย่ลงแนะนำควรไปจิตแพทย์เพื่อประเมินอาการที่เป็นอยู่ หากเข้าข่ายเป็นโรคซึมเศร้า จะได้รีบรับการรักษา เพื่อป้องกันไม่ให้อาการเป็นมากขึ้น จนอาจอันตรายต่อจนเองได้ หรือหากยังไม่ได้เป็นโรคซึมเศร้า แพทย์ก็จะมีคำแนะนำและวิธีทางจิตวิทยา เพื่อบรรเทาอาการไม่สบายใจที่เป็นอยู่ค่ะ อีกทั้งอาจมีการจ่ายยาที่ช่วยให้นอนหลับ จะได้ไม่เกิดอาการผิดปกติทางร่างกายต่างๆ ตามมาค่ะ